Dobar dan dame i gospodo. Cijenjene gospođe i gospodo, sukladno članku 3. stavak 2. Poslovnika Hrvatskoga sabora pripala mi je dužnost i čast obratiti se prvoj konstituirajućoj sjednici 7. saziva Hrvatskoga sabora i privremeno joj predsjedavati do izbora predsjednika Hrvatskoga sabora. Sve vas srdačno pozdravljam i čestitam na izboru za zastupnice i zastupnike u Hrvatskom saboru. Posebno pozdravljam predsjednika Republike Hrvatske gospodina dr. Ivu Josipovića. [[Pljesak.]] Predsjednicu Vlade Republike Hrvatske gospođu Jadranku Kosor. [[Pljesak.]] Mandatara za sastav Vlade Republike Hrvatske gospodina Zorana Milanovića. [[Pljesak.]] Bivšeg predsjednika Republike Hrvatske i Hrvatskoga sabora gospodina Stjepana Mesića. [[Pljesak.]] Nazočne potpredsjednike i ministre u Vladi Republike Hrvatske. [[Pljesak.]] Predsjednicu Ustavnoga suda Republike Hrvatske gospođu Jasnu Omejec. [[Pljesak.]] Predsjednika Vrhovnoga suda Republike Hrvatske gospodina Branka Hrvatina. [[Pljesak.]] Glavnog državnog odvjetnika gospodina Mladena Bajića. [[Pljesak.]] Načelnika glavnoga stožera Oružanih snaga, generala pukovnika Dragu Lovrića. [[Pljesak.]] Dosadašnje predsjednike Hrvatskoga sabora gospodina Žarka Domjana, Nedjeljka Mihanovića i Vladimira Šeksa. [[Pljesak.]] Predsjednika Hrvatske akademije znanosti i umjetnosti akademika Zvonka Kusića. [[Pljesak.]] Pozdravljam gospođu i gospodu rektore hrvatskih sveučilišta. [[Pljesak.]] Pozdravljam predstavnike vjerskih zajednica, uzoritog kardinala Josipa Bozanića zagrebačkoga nadbiskupa. [[Pljesak.]] Preuzvišenog monsinjora Marina Srakića predsjednika Hrvatske biskupske konferencije i nadbiskupa đakovačko-osječkog. [[Pljesak.]] Monsinjora Enca Rodinisa generalnog tajnika Hrvatske biskupske konferencije. [[Pljesak.]] Doktora Aziza Hasanovića pomoćnika za vjerska pitanja predsjednika Mešikata Muftije Ševka efendije Omerbašića. [[Pljesak.]] Doktora Ognjena Krausa predsjednika koordinacije židovskih općina u Republici Hrvatskoj i predsjednika židovske općine Zagreb. [[Pljesak.]] Gospodina Luciana Mošu Prelevića rabina židovske općine Zagreb. [[Pljesak.]] Gospodina Kotela Da-Dona glavnog rabina za Hrvatsku židovske vjerske zajednice bet Izrael u Hrvatskoj. [[Pljesak.]] Dr. Vladimira Šolomona potpredsjednika židovske vjerske zajednice bet Izrael. [[Pljesak.]] Gospodina Branimira Bučanovića tajnika Sinode reformirane kršćanske kalvinske crkve u Republici Hrvatskoj. [[Pljesak.]] Gospodina Branka Berića generalnog vikara evangelističke crkve u Republici Hrvatskoj. [[Pljesak.]] Gospodina Toma Magda predsjednika Saveza baptističkih crkava u Republici Hrvatskoj. [[Pljesak.]] Pozdravljam gradonačelnika Grada Zagreba i gospodu župane hrvatskih županija. [[Pljesak.]] Pozdravljam gospodina Juricu Mančića pučkog pravobranitelja. [[Pljesak.]] Pozdravljam predstavnike udruga iz Domovinskog rata predstavnika Saveza antifašističkih boraca, predstavnike sindikalnih središnjica te druge nazočne uzvanike na sjednici. [[Pljesak.]] Pozdravljam diplomatski zbor u Republici Hrvatskoj na čelu sa doajenom i Nj.E. preuzvišenim monsinjorom Mariom Robertom Cassarijem. [[Pljesak.]] Gospođe i gospodo, na temelju odredbe članka 97. stavka 1. Poslovnika, podstavka 1. Ustava Republike Hrvatske te članka 5., 6. i 80. stavak 2. Zakona o izborima zastupnika u Hrvatski sabor, predsjednik Republike donio je odluku o raspisivanju izbora za zastupnike u Hrvatski sabor, koji su se održali u nedjelju 4. prosinca 2011. godine. Izbori na biračkim mjestima u diplomatsko-konzularnim predstavništvima Republike Hrvatske održali su se u subotu 3. prosinca 2011. godine i u nedjelju 4. prosinca 2011. godine. Državno izborno povjerenstvo 13. prosinca 2011. godine objavilo je službene rezultate izbora za zastupnike u Hrvatski sabor. Predsjednik Republike Hrvatske na temelju članka 97. alineje 1. Ustava Republike Hrvatske sazvao je Hrvatski sabor na prvo zasjedanje. Izvješćujem vas da je prema izvješću Državnog izbornog povjerenstva od 13. prosinca 2011. godine u Hrvatski sabor izabran 151 zastupnik i zastupnica. Prema evidencijskim listićima dosada je evidentirana nazočnost 118 zastupnica i zastupnika. Sad mi dozvolite da prema nekoj tradiciji se obratim Saboru. Poštovani gospođe i gospodo cijenjeni gosti, prije nego krenemo na radni dio sjednice želim iskoristiti ovaj svečani trenutak demokracije i slobode kako bih se kratko osvrnuo na rad VI. Saziva Hrvatskoga sabora. Četiri godine predsjedanja našom najvišom predstavničkom i zakonodavnom institucijom ispunjava me iskrenim zadovoljstvom s obzirom na ostvarene rezultate. Kao i u svim demokratski izabranim parlamentima svijeta i u Hrvatskom saboru kao najvišem predstavničkom tijelu hrvatskih građana bilo smo sudionici i svjedoci iznošenja različitih često i oprečnih političkih mišljenja kroz koja su zastupnici nastojali artikulirati isto tako različite i oprečne težnje vlastitih birača. Sve to bilo je u cilju ostvarivanja nacionalnih strateških ciljeva, prije svega u okviru zakonodavne dogradnje usmjerene na dostizanje najviših demokratskih, gospodarskih standarda razvijenih društava. U četiri godine mandata zastupnici su bili vrlo aktivni kako u radu saborskih odbora tako i u ponekad vrlo živim raspravama tijekom plenarne sjednice. Razdoblje koje je iza nas ispunjava nas ponosom jer smo u njemu usprkos brojnim preprekama i nedaćama na tom putu ostvarili i dva strateška cilja koje smo si postavili zajedno sa proglašenjem neovisnosti. Zaključili smo pretpristupne pregovore, potpisali ugovor, a time i najvažniju dionicu na putu prema članstvu u EU te smo ostvarili članstvo u NATO savezu. Hrvatski je sabor u tome imao značajnu ulogu, a ja uvijek s velikom radošću volim istaknuti kako je među parlamentarnim strankama uvijek vladao konsenzus s obzirom na ove nacionalne strateške ciljeve koji nikada nije bio doveden u pitanje. Od ukupno 500-njak zakona koji su prethodnih godina usvojeni u sklopu prilagodbe nacionalnog zakonodavstva pravne stečevine EU samo je u šestom, dakle prošlom sazivu Hrvatskoga sabora usvojeno okruglo 300 tzv. "europskih zakona". Već i ta brojka sama po sebi govori o silnom obimu obavljenog posla. Uz sve to valjalo je izmijeniti i dopuniti Ustav Republike Hrvatske čime smo postavili ustavno-pravnu osnovu za pristupanje Hrvatske EU i omogućili njezino nesmetano funkcioniranje u EU. Snažan doprinos u procesu pristupanja EU dali su i Odbor za europske integracije, zajednički Parlamentarni odbor Republike Hrvatske i Europske unije, Odbor za vanjsku politiku te Nacionalni odbor za praćenje pregovora Republike Hrvatske i EU. Sudjelujući u radu ovih kao i Odbora za međuparlamentarnu suradnju te niza izaslanstava kao što su izaslanstvo u Parlamentarnoj skupštini NATO-a, Parlamentarnoj skupštini OESS-a saborski su zastupnici i zastupnice bitno pridonijeli jačanju međunarodnog ugleda i položaja Hrvatske u svijetu. Tako je pojačan i angažman prethodnog saziva Hrvatskoga sabora u vanjskoj politici koji se ostvario kroz niz bilateralnih i multilateralnih susreta te zajedničko lobiranje sa predstavnicima Albanskog parlamenta da uz snažan poticaj postupku ratifikacije pristupnog protokola što je na kraju rezultiralo hrvatskim članstvom najjačem obrambenom savezu u svijetu. S ponosom ističem i da je Hrvatski sabor u listopadu ove godine bio domaćin jesenskog zasjedanja Parlamentarne skupštine OESS-a u Dubrovniku. Kao događaj koji bez imalo pretjerivanja smatram povijesno važnim izdvojio bih i uspostavu međuparlamentarne suradnje s izraelskim KNESET-om čime je Hrvatski sabor učvrstio prijateljske odnose Hrvatske sa Izraelom. Prisjećam se i obraćanja ovom Visokom domu predsjednika Slovačke Republike gospodina Ivana Gašparovića, predsjednika Europske komisije gospodina Josea Manuela Barrosoa te predsjednika Talijanske Republike gospodina Giorgia Napolitana čije su nas se političke poruke duboko i trajno dojmile. Hrvatski sabor istodobno stalno vodi brigu o transparentnosti svog rada i što boljoj neposrednoj komunikaciji sa građanima te informiranju javnosti. Osim što je predstavnicima civilnih udruga i raznih institucija omogućeno da savjetima sudjeluju u radu određenog broja odbora u Hrvatskom saboru u suradnji sa civilnim udrugama i zainteresiranim institucijama često se organiziraju i okrugli stolovi o raznim temama. Objavljuju se cijeli niz izvješća, građani mogu dolaziti u posjet Saboru, a u cjelokupnom radu Hrvatskog sabora javnost se može informirati putem svih medija i, ovo ističem sa osobitim zadovoljstvom, putem web stranica Hrvatskog sabora. Naime, World Parlament Report iz 2010. godine uvrstio je Hrvatski sabor među najotvorenije svjetske parlamente. Gospođe i gospodo, ovime se ujedno vraćamo na samu bit parlamentarizma u kojemu jednako moraju biti zastupljeni demokratičnost kao i zreo i odgovoran pristup obnašanju same zastupničke dužnosti. U tom pogledu se nažalost ne mogu iznijeti samo pohvalne ocjene rada VI. Saziva Hrvatskog sabora pa su i neke kritike javnosti bile u cijelosti opravdane. Zastupnici u novom sazivu Sabora stajat će pred novim izazovima da kao jedina direkta karika između građana Hrvatske i institucija Europske unije Hrvatsku primjereno i odgovorno predstavljaju u Europskom parlamentu, a ja se iskreno nadam i vjerujem da se neke nemile epizode iz prethodnog razdoblja neće više ponavljati. Podsjetio bih vas da je danas 21 godina od tzv. Božićnog Ustava Republike Hrvatske kada je donesen i proglašen 22. 12. 1990. godine. TA obljetnica 21. koja se može računati u općem smislu kao zrelost, pa i zrelost parlamentarizma u Hrvatskoj i uopće Hrvatske demokracije mislim da je dobro se danas prisjetiti i sjetiti tih dana donošenja tako značajnog, temeljnog, osnovnog hrvatskog zakona, hrvatskoga Ustava. Sa željama za uspješan, plodotvoran rad u VII. sazivu Hrvatskoga sabora, zahvaljujem na pozornosti a predsjedniku novog Hrvatskog sabora VII. saziva želim svekoliki uspjeh u radu kao i svima vama zastupnicama i zastupnicima. Hvala lijepa. Dame i gospodo, zastupnice i zastupnici, poštovani visoki uzvanici, da bi Hrvatski sabor bio konstituiran u skladu, sukladno članku 73. Ustava Republike Hrvatske i članku 4. Poslovnika Hrvatskoga sabora uz nazočnost većine zastupnika potrebno je pristupiti izboru predsjednika Hrvatskog sabora. Člankom 5. Poslovnika Hrvatskog sabora utvrđeno da je da pravo podnošenja prijedloga na konstituirajućoj sjednici za izbor predsjednika Hrvatskog sabora imaju klubovi zastupnika. Na temelju članka 5. klubovi zastupnika Hrvatskog sabora i to klubovi zastupnika SDP-a, HNS-a, IDS-a i HSU-a predlažu da se za predsjednika Hrvatskog sabora izabere zastupnik gospodin Boris Šprem. Želi li netko od predlagatelja obrazložiti prijedlog koji je dostavljen? Ne želi. Otvaram raspravu. Zaključujem raspravu. Prije nego što glasujemo izvještavam vas da je za izbor predsjednika Hrvatskog sabora potrebna većina glasova nazočnih zastupnika. Kako smo utvrdili po dosadašnjoj evidenciji da je nazočnost 118 zastupnica i zastupnika, znači postoji kvorum za izbor predsjednika Hrvatskog sabora. Dakle, dajem na glasovanje prijedloga klubova da se za predsjednika Hrvatskog sabora izabere zastupnik gospodin Boris Šprem. Molim, dizanjem ruku jer još nam ne rade ove, to će se kasniji dok svatko dobije svoj broj, svoje ime. Tko je za izbor gospodina Šprema, molim da digne ruku a brojači da broje. Hvala. Protiv? Hvala. Suzdržan? Utvrđujem da je sa 134 glasa za, ništa suzdržanih i ništa protiv za predsjednika Hrvatskog sabora izabran gospodin Boris Šprem, kojem čestitam na izboru. Objavljujem da je na temelju odluke Predsjednika Republike Hrvatske o sazivu Hrvatskog sabora na prvo zasjedanje, utvrđenog broja nazočnih zastupnika i izborom predsjednika Hrvatskog sabora, Hrvatski sabor konstituiran. Gospođe i gospodo zastupnici pozivam Vas da odamo počast domovini, izvođenjem himne "Lijepa naša domovino" koju će izvesti zbor Hrvatske radiotelevizije. - Izvođenje himne "Lijepa naša domovino" – Pozivam sve zastupnice i zastupnike, sve goste da minutom šutnje odamo počast palima za domovinu, za slobodnu, suverenu i demokratsku Hrvatsku, herojima domovinskog rata, braniteljima Hrvatske i svim civilnim žrtvama rata. - minuta šutnje - Neka im je vječna hvala i slava! – - Slava im. - Čestitam još jednom predsjedniku Hrvatskog sabora gospodinu Borisu Špremu na izboru i pozivam ga da se obrati nazočnima, a nakon toga da zauzme svoje mjesto za predsjedničkim stolom i nastavi predsjedati sjednicom Hrvatskog sabora. Izvolite gospodine predsjedniče Šprem.
Hvala lijepa. Poštovani gospodine predsjedniče Republike Hrvatske, gospođo predsjednice Vlade, gospodine mandataru za sastav nove vlade, predsjednici Ustavnog suda i predsjedniče Vrhovnog suda, uvaženi visoki gosti, poštovane kolegice zastupnice i zastupnici, a ponajprije građanke i građani vi koji ste nam svojim glasovima dali mandat da vas predstavljamo i da vam služimo. Dozvolite da se zahvalim dosadašnjem predsjedniku Luki Bebiću na uspješnom vođenju Hrvatskog sabora u prošlom mandatu. … [[Pljesak.]] Zahvaljujem se poštovane kolegice i kolege na povjerenju koje ste mi dali, a koje ja ponajprije doživljavam kao obavezu da nastavimo putem razvoja demokracije. Ovo je 7. saziv Sabora od osamostaljenja zemlje. Prošlo je 20 godina od stvaranja suverene demokratske Hrvatske. Šest prethodnih sabora pridonijelo je izgradnji i učvršćenju demokratskih institucija i vladavine prava. Bila je to i svojevrsna škola demokracije uopće i parlamentarizma posebno. U toj su školi naši prethodnici nekad bili na razini svoje velike odgovornosti, a nekad nažalost, nisu opravdali povjerenje koje im je narod ukazao. Imali smo zastoja, posustajali smo. Ipak, nema sumnje da smo napredovali. Izgradili smo demokratsku arhitekturu zemlje i pokazali trajnu privrženost pluralističkoj demokratskoj opciji. Narod nam je svoj suverenitet samo posudio, a ne bezuvjetno poklonio. Naš je imperativni zadatak da u svakom trenutku u svakom svom činu imamo na umu najveće vrednote napisane u Ustavu. A to su sloboda, jednakost, nacionalna ravnopravnost, rodna jednakost, mirotvorstvo, socijalna pravda, prava čovjeka, nepovredivost vlasništva, očuvanje prirode i okoliša, vladavina prava i demokratski višestranački sustav. A sve to u funkciji očuvanja državnog suvereniteta i stvaranja uvjeta za bolji život svih naših građana što ćemo najbolje činiti stvarajući zakonodavne okvire za izlazak zemlje iz duboke gospodarske i socijalne krize, najteže krize u kojoj se Hrvatska našla nakon Domovinskog rata. Morat ćemo odlučivati, a onda biti i odgovorni ponekad i za nepopularne mjere, jer su one nužan ulog u budući boljitak. Moramo djelima pokazati da služimo građanima, da nismo vođeni osobnim, grupnim, korporacijskim, uskostranačkim ili ideološkim ciljevima. Time bi izdali temelje našeg Ustava, sve ono što smo baštinili antifašističkom borbom i sve ono za što se borilo i ginulo u Domovinskom ratu u ratu koji nismo željeli, ali koji nam je nametnut i iz kojeg smo izašli kao pobjednici. Živimo u teškim ali i izazovnim vremenima. Čitav svijet je na prekretnici. Vrije na sve strane. Burna su i još uvijek u konačnom ishodu neizvjesna zbivanja u arapskim zemljama, ratovi se i dalje vode. Kriza je zahvatila srce kapitalizma. Dramatična su zbivanja u Europi i Europskoj uniji. Sve je jasnije da koncept liberalnog kapitalizma treba hitan redizajn. Račun svjetske krize ne može se isporučivati samo svijetu rada niti najsiromašnijim zemljama svijeta. Jedan od prvih odluka ovog 7. Saziva bit će raspisivanje referenduma o ulasku u Europsku uniju. Uvažavajući drugačije mišljenje kao legitimno i legalno, očekujem da će velika većina građana reći povijesno da. Na nama je dakle da okončamo ovaj dugačak put, završimo postao koji su uspješno započeli prethodni sabori i vlade, a glavni dio i predsjednici Republike, a glavni dio u završnici obavili naši prethodnici i Vlada na odlasku i na to im hvala. Ali poslije referenduma moramo nastaviti učvršćivati i razvijati demokratske okvire i popuniti ih sadržajima i vrijednostima koji će nas približavati i izjednačavati s najrazvijenijim zemljama EU. Naročito se to odnosi na vladavinu prava i još energičniju borbu protiv korupcije i kriminala, efikasnije funkcioniranje pravnog sustava, zaštitu ljudskih i manjinskih prava i naravno kao preduvjet bilo koje prave demokracije i ekonomski razvoj kako Hrvatska ne vječno ostala na periferiji Europe. Članstvo u Uniji dinamična je kategorija što pokazuju i sadašnja previranja i zato od nas ovisi kako ćemo se i koliko znati prilagoditi turbulentnim zbivanjima i promjenama i iskoristiti svoje prednosti i šanse. Demokracija nije rijeka bez obala. Ima ona svoja čvrsta pravila. Da bi se zaštitila treba na vrijeme prepoznati kada joj prijeti anarhija, a kada pokušaj da se zbog tobože viših interesa uvodi čvrsta ruka. Jedno od temeljnih prava unutar demokratskog parlamentarizma je pravo na različitosti, pravo da se drugačije misli i ponaša. Iako se iskreno nadam da oko strateških pitanja nećemo imati velikih prijepora, bilo bi naivno i demokratski i pomisliti da ćemo u ovom Saboru postizati jedinstvo i jednoglasje jer njegov sastav odraz je različitosti unutar našeg društva. Ne treba se stoga bojati ni žučnih rasprava, ali plediram da one budu unutar demokratske procedure uz puno međusobnog uvažavanja. Neka bude razlika, neka bude živost pa i žestokih verbalnih okršaja, ako će nas to dovesti do pravih rješenja, ako će to biti put k izlasku iz krize. Svaka kriza pa i ova naša koja je dijelom uvezena, ali je ponajprije naš autohtoni proizvod, nije samo pad starog, preživjelog i nesposobnog već je istodobno i mogućnost. Ovu krizu treba zgrabiti kao dragocjeni povijesni trenutak u kojem je moguće ostvariti novu priliku, nove društvene odnose, nov način razmišljanja i nove forme društvenog okupljanja i djelovanja. U suprotnom bit ćemo osuđeni na ponavljanje starog i preživjelog ili u izlete izvan korica demokracije. Osobno ću pažljivo osluškivati glas građana, sindikalnih organizacija i civilnog društva. Nastojat ću da se taj glas maksimalno uvažava u našem radu. Kao što sam rekao, vremena su teška, problemi su veliki. Izazovi pred Saborom i novom Vladom krajnje su ozbiljni. Pred nama su odlučne mjere i reforme da bismo izašli iz ove duboke i opasne krize. Hrvatska je još jednom na povijesnom raskrižju. Neophodna nam je materijalna, ali i moralna obnova društva. Nedavno je jedan kroničar napisao da je 4. prosinca bila vlast 12 sati u rukama naroda. Moramo biti duboko svjesni da ta vladavina naroda treba trajati cijelo vrijeme, a ne samo tih 12 sati i to upravo preko najvišeg predstavničkog tijela naše zemlje, preko ovog Sabora kojeg danas inauguriramo. Želim svima vama, svima nama puno uspjeha u radu. [[Pljesak.]] Gospođe i gospodo zastupnici, predlažem da pristupimo utvrđivanju dnevnog reda sjednice. U materijalima koje ste primili za ovu sjednicu najavljen je i mogući dnevni red koji bi dopunili sa još jednom točkom, a to je Izbor predsjednika, potpredsjednika i članova Odbora za pravosuđe. Ima li tko od zastupnika prigovor na predloženi dnevni red? Ako nema, utvrđujem da je dnevni red prihvaćen. Prelazimo sada na rad prema utvrđenom dnevnom redu. Gospođe i gospodo zastupnici, predlažem da pristupimo utvrđivanju dnevnog reda sjednice. U materijalima koje ste primili za ovu sjednicu najavljen je i mogući dnevni red koji bi dopunili sa još jednom točkom, a to je Izbor predsjednika, potpredsjednika i članova Odbora za pravosuđe. Ima li tko od zastupnika prigovor na predloženi dnevni red? Ako nema, utvrđujem da je dnevni red prihvaćen. Prelazimo sada na rad prema utvrđenom dnevnom redu.
Gospodine predsjedniče, kolegice i kolege. Mandatno-imunitetno povjerenstvo Hrvatskog sabora je na 1. sjednici održanoj 22. prosinca 2011. godine razmotrilo objavljene konačne službene rezultate izbora za zastupnike u Hrvatski sabor Državnog izbornog povjerenstva Republike Hrvatske od 13. Prosinca 2011. Godine. Povjerenstvo je utvrdilo da je u Hrvatski sabor temeljem odredbi Zakona o izborima zastupnika u Hrvatski sabor izabran 151 zastupnik i to: 140 zastupnika izabrano je sa lista u 10 izbornih jedinica temeljem odredbi članka 38 Zakona o izborima zastupnika u Hrvatski sabor. Troje zastupnika izabrano je sa lista u posebnoj izbornoj jedinici temeljem odredbi članka 44. Zakona o izborima zastupnika u Hrvatski sabor, te 8 zastupnika nacionalnih manjina izabrano je sa lista u posebnoj izbornoj jedinici temeljem odredbi članaka 16. I 17. Zakona o izborima zastupnika u Hrvatski sabor. Povjerenstvo je utvrdilo da su na temelju članka 12. Poslovnika Hrvatskog sabora zastupnici nakon raspuštanja Sabora nastavili obnašati svoje dužnosti i ovlasti do konstituiranja novog saziva Sabora, te da danom konstituiranja prestaje mandat zastupnicima prethodnog saziva Sabora. Istoga dana prestaje zastupnicima prethodnog saziva sabora članstvo u tijelima i organizacijama izvan Sabora na koje ih je imenovao Sabor iz reda zastupnika ako je imenovanje uvjetovano obnašanjem dužnosti zastupnika, a toga dana prestaje i članstvo u radnim tijelima Saborima imenovanim članovima. Slijedom iznijetog Povjerenstvo je temeljem članaka 6. i 12. Poslovnika Hrvatskog sabora donijelo zaključak: Danom konstituiranja Sabora prestaje mandat zastupnicima prethodnog saziva Sabora, a u Hrvatski sabor izabrani su sljedeći zastupnici abecednim redom: Ingrid Antičević Marinović, Vedran Babić, Branko Bačić, Jakša Balojević, Martina Banić, Petar Baranović, Milorad Batinić, Arsen Bauk, Nevenka Bečić, Davor Bernardić, Goran Beus Richembergh, Vladimir Bileg, Boris Blažeković, Valter Boljunčić, Josip Borić, Biljana Borzan, Davor Božinović, Miriam Brkić, Krešimir Bubalo, Dinko Burić, Radimir Čačić, Nada Čavlović Smiljanec, Petar Čobanković, Tomislav Čuljak, Martina Dalić, Luka Denona, Igor Dragovan, Ivan Drmić, Josip Đakić, Dražen Đurović, Vesna Fabijančić Križanić, Ilija Filipović, Gvozden Srećko Flego, Višnja Fortuna, Josip Friščić, Srđan Đurković, Sunčana Glavak, Peđa Grbin, Branko Grčić, Boro Grubišić, Ivan Grubišić, Mario Habek, Siniša Hajdaš Dončić, Domagoj Hajduković, Nedžad Hodžić, Mirela Holy, Silvano Hrelja, Tonka Ivčević, Tomislav Ivić, Ivan Jakovčić, Tihomir Jakovina, Gordan Jandroković, Nadica Jelaš, Perica Jelečević, Ivo Jelušić, Romana Jerković, Željko Jovanović, Marin Jurjević, Milan Jurković, Damir Kajin, Veljko Kajtazi, Božidar Kalmeta, Tomislav Karamarko, Željko Kerum, Željko Kolar, Zlatko Komadina, Ana Komparić Devčić, Sonja König, Jadranka Kosor, Ante Kotromanović, Josip Kregar, Damir Krstičević, Ante Kulušić, Branko Kutija, Darko Ledinski, Josip Leko, Dragutin Lesar, Slavko Linić, Marina Lovrić Mercel, Franjo Lucić, Šime Lučin, Marija Lugarić, Gordan Maras, Dujomir Marasović, Natalija Martinčević, Danijel Marušić, Damir Mateljan, Frano Matušić, Jasen Mesić, Zoran Milanović, Zvonko Milas, Stjepan Milinković, Darko Milinović, Domagoj Ivan Milošević, Neven Mimica, Davorin Mlakar, Mario Moharić, Daniel Mondekar, Mirando Mrsić, Zvonimir Mršić, Mladen Novak, Milanka Opačić, Rajko Ostojić, Ranko Ostojić, Goran Pauk, Tonino Picula, Andrej Plenković, Đuro Popijač, Milorad Pupovac, Vesna Pusić, Furio Radin, Jozo Radoš, Igor Rađenović, Željko Rainer, Zdravko Ronko, Željko Sabo, Josip Salapić, Ante Sanader, Tomislav Sauha, Gordana Sobol, Vojislav Stanimirović, Nenad Stazić, Davor Ivo Stier, Đurđica Sumrak, Ivan Šantek, Vladimir Šeks, Željko Šemper, Tatjana Šimac Bonačić, Vladimir Šišljagić, Vesna Škare Ožbolt, Deneš Šoja, Boris Šprem, Ivan Šuker, Nansi Tireli, Ruža Tomašić, Damir Tomić, Anđelko Topolovec, Miroslav Tuđman, Nada Turina Đurić, Zlatko Tušak, Franko Vidović, Tanja Vrbat, Ivan Vrdoljak, Branko Vukelić, Josip Vuković, Jovo Vuković, Branko Vukšić, Nikola Vuljanić, Dragica Zgrebec, Mihael Zmajlović i Tomislav Žagar. Povjerenstvo je potom utvrdilo da 22. prosinca započinje mirovanje zastupničkog mandata zastupnicima: Jadranka Kosor, Darko Milinović, Gordan Jandroković, Petar Čobanković, Domagoj Ivan Milošević, Đuro Popijač, Božidar Kalmeta, Branko Bačić, Tomislav Karamarko, Martina Dalić, Davor Božinović, Davorin Mlakar, Jasen Mesić i Tomislav Ivić, a koji su prema rezultatima izbora za zastupnike u Hrvatski sabor izabrani, ali obnašaju dužnost člana Vlade Republike Hrvatske, a koja je nespojiva sa zastupničkom dužnosti. Mandat navedenih zastupnika mirovat će dok se ne iskaže povjerenje novoj Vladi Republike Hrvatske. Povjerenstvo je utvrdilo da su se sukladno članku 9. Zakona o izborima zastupnika u Hrvatski sabor zbog nespojivosti zastupničke dužnosti sa istodobnim obnašanjem dužnosti navedenih u tom članku stekli uvjeti za početak mirovanja zastupničkog mandata sljedećim zastupnicima: Siniša Hajdaš Tončić, Ivan Jakovčić, Milan Jurković, Zlatko Komadina, Marina Lovrić Mercel, Danijel Marušić, Goran Pauk, Ante Sanader i Vladimir Šišljagić. Povjerenstvo je utvrdilo da su se sukladno članku 14. stavku 1. Zakona o izborima zastupnika u Hrvatski sabor stekli uvjeti za početak mirovanja zastupničkog mandata sljedećim zastupnicima: Krešimir Bubalo, Josip Friščić, Damir Krstičević i Vesna Škare Ožbolt. Političke stranke su na temelju članka 12. Zakona o izborima zastupnika u Hrvatski sabor sa svojih lista neizabranih kandidata u izbornim jedinicama odredile kandidate za zamjenike zastupnika, te shodno tome zastupnički mandat započinju obnašati: Zoran Dinković zamjenik zastupnika kandidiran u 4. izbornoj jedinici na listi HDSSB-a umjesto Krešimira Bubala, Dunja Špoljar zamjenica zastupnika kandidirana u 3. izbornoj jedinici kao kandidatkinja na listi SDP-a, HNS-a, IDS-a i HSU-a umjesto Siniše Hajdaša Dončića, Đovani Sponza zamjenik zastupnika kandidiran u 8. izbornoj jedinici kao kandidat na listi SDP-a, HNS-a, IDS-a i HSU-a umjesto Ivana Jakovčića, Ana Lovrin zamjenica zastupnika kandidirana u 9. izbornoj jedinici kao kandidatkinja na listi HDZ-a i HGS-a umjesto Milana Jurkovića, Ada Damjanac zamjenica zastupnika kandidirana u 8. izbornoj jedinici kao kandidatkinja na listi SDP-a, HNS-a, IDS-a i HSU-a umjesto Zlatka Komadine, Ante Babić zamjenik zastupnika kandidiran u 10. izbornoj jedinici kao kandidat na listi HDZ-a i HGS-a umjesto Damira Krstičevića, Zoran Vasić zamjenik zastupnice kandidiran u 6. izbornoj jedinici na listi SDP-a, HNS-a, IDS-a i HSU-a umjesto Marine Lovrić Mercel, Šima Đurđević zamjenik zastupnika kandidiran u 5. izbornoj jedinici kao kandidat na listi HDZ-a umjesto Danijela Marušića, Branka Jurić Martinčev zamjenica zastupnika kandidirana u 9. izbornoj jedinici kao kandidatkinja na listi HDZ-a i HGS-a umjesto Gorana Pauka, Dinko Bošnjak zamjenik zastupnika kandidiran u 9. izbornoj jedinici kao kandidat na listi HDZ-a i HGS-a umjesto Ante Sanadera, Igor Češek zamjenik zastupnika kandidiran u 4. izbornoj jedinici kao kandidat na listi HDSSB-a umjesto Vladimira Šišljagića, Ivanka Roksandić zamjenica zastupnice kandidirana u 6. izbornoj jedinici kao kandidatkinja na listi HDZ-a i DC-a umjesto Vesne Škare Ožbolt. Sukladno rečenom Mandatno-imunitetno povjerenstvo temeljem članka 9., 11. i 14. Zakona o izborima zastupnika u Hrvatski sabor donijelo je odluku da 22. prosinca 2011. godine počinju mirovanja zastupničkog mandata izabranim zastupnicima i tim danom zastupničku dužnost počinju obnašati zamjenici zastupnika, pročitat ću samo imena zamjenika. Još jedanput dakle Zoran Vinković, Dunja Špoljar, Đovani Sponza, Ana Lovrin, Ada Damjanac, Ante Babić, Zoran Vasić, Šima Đurđević, Branka Jurić Martinčev, Dinko Bošnjak, Igor Češek i Ivanka Roksandić. Zaključak o izabranim zastupnicima u Hrvatski sabor i odluka o početku mirovanja zastupničkog mandata te o početku obnašanja zastupničke dužnosti i njihovih zamjenika objavljuje se u Narodnim novinama. Zahvaljujem.
Hvala lijepa predsjednici Mandatnog povjerenstva. Otvaram raspravu o ovom izvješću. Zaključujem raspravu, jer se nitko nije javio za riječ, i dajem na glasovanje sljedeći zaključak: prihvaća se Izvješće Mandatno-imunitetnog povjerenstva o provedenim izborima za Hrvatski sabor i imenima izabranih zastupnika, o imenima zastupnika koji obnašaju dužnost nespojivo sa zastupničkom dužnošću pa im zastupnički mandat miruje, o imenima zastupnika kojima mandat miruje na njihov zahtjev, te o zamjenicima zastupnicima koji umjesto njih počinju obnašati zastupničku dužnost. Tko je za? Protiv? Suzdržan? Evo utvrđujem da je jednoglasno prihvaćen ovaj zaključak. Sada prelazimo na 3. točku dnevnog reda, a to je – 3. Davanje prisege zastupnika Nakon izvješća Mandatno-imunitetnog povjerenstva o provedenim izborima sukladno članku 7. Poslovnika pozivam vas da pristupimo davanju prisege. U članku 7. Poslovnika utvrđeno je da predsjedatelj pročita tekst prisege, a nakon toga poimenično proziva zastupnike. Zastupnik kada je prozvan ustaje i izgovara: "Prisežem." Tekst prisege glasi: "Prisežem svojom čašću da ću dužnost zastupnika u Hrvatskom saboru obnašati savjesno i odgovorno i da ću se u svom radu držati Ustava i zakona i poštovati pravni poredak te da ću se zauzimati za svekoliki napredak Republike Hrvatske." Sada ćemo prijeći na prozivanje zastupnika. Ingrid Antičević Marinović.
Prisežem.
Ante Babić.
Prisežem.
Vedran Babić.
Prisežem.
Jakša Balojević. Martina Banić.
Prisežem.
Petar Baranović.
Prisežem.
Milorad Batinić.
Prisežem.
Arsen Bauk.
Prisežem.
Nevenka Bečić.
Prisežem.
Davor Bernardić.
Prisežem.
Goran Beus Richembergh.
Prisežem.
Vladimir Bilek.
Prisežem.
Boris Blažeković.
Prisežem.
Valter Boljunčić.
Prisežem.
Josip Borić.
Prisežem.
Biljana Borzan. Biljana Borzan – prisežem, Dinko Bošnjak – prisežem, Milijan Brkić – prisežem, Dinko Burić – prisežem, Radimir Čačić – prisežem, Nada Čavlović Smiljanec – prisežem, Igor Češek – prisežem, Tomislav Čuljak – prisežem, Ada Damjanac – prisežem, Luka Denona – prisežem, Igor Dragovan – prisežem, Ivan Drmić – prisežem, Josip Đakić – prisežem, Šima Đurđević – prisežem, Dražen Đurović – prisežem, Vesna Fabijančić Križanić – prisežem, Ilija Filipović – prisežem, Gvozden Srećko Flego – prisežem, Višnja Fortuna – prisežem, Srđan Gjurković – prisežem, Sunčana Glavak – prisežem, Peđa Grbin – prisežem, Branko Grčić – prisežem, Boro Grubišić – prisežem, Ivan Grubišić – prisežem, Mario Habek – prisežem, Domagoj Hajduković – prisežem, Nedžad Hodžić – prisežem, Mirela Holy – prisežem, Silvano Hrelja – prisežem, Tonka Ivčević – prisežem, Tihomir Jakovina – prisežem, Nadica Jelaš – prisežem, Perica Jelečević – prisežem, Ivo Jelušić – prisežem, Romana Jerković – prisežem, Željko Jovanović – prisežem, Branka Juričev- Martinčev – prisežem, Marin Jurjević – prisežem, Damir Kajin – prisežem, Veljko Kajtazi – prisežem, Željko Kerum – nema ga, Željko Kolar – prisežem, Ana Komparić Devčić – prisežem, Sonja Konig – prisežem, Ante Kotromanović – prisežem, Josip Kregar – prisežem, Ante Kulušić – prisežem, Branko Kutija – prisežem, Darko Ledinski – prisežem, Josip Leko - … [[Govornik se ne razumije.]] , Dragutin Lesar – prisežem, Slavko Linić – prisežem, Ana Lovrin – prisežem, Franjo Lucić – prisežem, Šime Lučin – prisežem, Marija Lugarić – prisežem, Gordan Maras – prisežem, Dujomir Marasović – prisežem, Natalija Martinčević – prisežem, Damir Mateljan – prisežem, Frano Matušić – prisežem, Zoran Milanović – prisežem, Zvonko Milas – prisežem, Stjepan Milinković – prisežem, Neven Mimica – prisežem, Mario Moharić – prisežem, Danijel Mondekar – prisežem, Mirando Mrsić – prisežem, Zvonimir Mršić – prisežem, Mladen Novak – prisežem, Milanka Opačić – prisežem, Rajko Ostojić – prisežem, Ranko Ostojić – prisežem, Tonino Picula – prisežem, Andrej Plenković – prisežem, Milorad Pupovac – prisežem, Vesna Pusić – prisežem, Furio Radin – prisežem … [[Govornik govori talijanskim jezikom, ne razumije se.]] , Jozo Radoš – prisežem, Ivo Rađenović – prisežem, Željko Reiner – prisežem, Ivanka Roksandić – prisežem, Zdravko Ronko – prisežem, Željko Sabo – prisežem, Josip Salapić – prisežem, Tomislav Saucha – prisežem, Gordana Sobol – prisežem, Giovanni Sponza – prisežem, Vojislav Stanimirović – prisežem, Nenad Stazić – prisežem, Davor Ivo Stier – prisežem, Đurđica Sumrak – prisežem, Ivan Šantek – prisežem, Vladimir Šeks – prisežem, Željko Šemper – prisežem, Tatjana Šimac-Bonačić – prisežem, Deneš Šoja – prisežem, Dunja Špoljar – prisežem, Boris Šprem – prisežem, Ivan Šuker – prisežem, Nansi Tireli – prisežem, Ruža Tomašić – prisežem, Damir Tomić – prisežem, Anđelko Topolovec – prisežem Miroslav Tuđman – prisežem, Nada Turina Đurić – prisežem, Zlatko Tušek – prisežem, Zoran Vasić – prisežem, Franko Vidović – prisežem, Zoran Vinković – prisežem, Tanja Vrbat – prisežem, Ivan Vrdoljak – prisežem, Branko Vukelić – prisežem, Josip Vuković – prisežem, Jovo Vuković – prisežem, Branko Vukšić – prisežem, Nikola Vuljanić – prisežem, Dragica Zgrebec – prisežem, Mihael Zmajlović – prisežem, Tomislav Žagar – prisežem. Hvala lijepa svima. Čestitam svim zastupnicama i zastupnicima na položenoj prisezi i želim im uspjeh u obavljanju časne i odgovorne zastupničke dužnosti. Kolegice i kolege, nastavljamo s radom. Gospodin Kerum je stigao. Kolegice i kolege, imam jednu molbu prije nego krenemo na sljedeću točku dnevnog reda. Jedini zastupnik koji je ovdje u dvorani, sada je a nije bio prije prisutan pa bi htio položiti prisegu ako se vi slažete. To je gospodin Željko Kerum. Jel se slažete da i njemu omogućimo da danas položi prisegu? Hvala. Gospodine zastupniče, kada pročitam tekst prisege ja vas molim da onda vi kažete prisežem, a ja sada čitam tekst prisege: Prisežem svojom čašću da ću dužnost zastupnika u Hrvatskom saboru obnašati savjesno i odgovorno i da ću se u svom radu držati Ustava i zakona i poštovati pravni poredak te da ću se zauzimati za svekoliki napredak Republike Hrvatske.
Prisežem.
Hvala lijepa. [[Pljesak.]] Čestitam gospodinu Željku Kerumu na izboru i prisezi i želim puno uspjeha u radu. Prelazimo na 4. točku to je 4. Izbor potpredsjednika Hrvatskoga sabora Člankom 31. Poslovnika utvrđeno je da Sabor ima 2 do 5 potpredsjednika. Istim člankom utvrđeno je da ako se biraju dva potpredsjednika jedan se bira na prijedlog parlamentarne većine, a drugi na prijedlog parlamentarne manjine. Sukladno međustranačkom dogovoru birat će se pet potpredsjednika, tri potpredsjednika biraju se na prijedlog parlamentarne većine, a dva na prijedlog parlamentarne manjine. Članak 5. Poslovnika utvrđuje da prijedlog za izbor potpredsjednika na konstituirajućoj sjednici mogu podnijeti klubovi zastupnika. Klubovi zastupnika SDP, HNS, IDS, HSU-a podnijeli su sljedeći prijedlog: Iz reda parlamentarne većine predloženi su gospodin Josip Leko, gospodin Nenad Stazić i gospodin Milorad Batinić. Žele li predstavnici klubova obrazložiti prijedlog? Ne. Otvaram raspravu. Nema zainteresiranih. Zaključujem raspravu i prelazimo na izbor. Prije nego što se izjasnimo o prijedlogu klubova, podsjećam da je za izbor potpredsjednika Sabora potrebna većina glasova nazočnih zastupnika. Dajem na glasovanje prijedlog klubova da se za potpredsjednika Hrvatskoga sabora izabere gospodin Josip Leko. Tko je za? Protiv? Suzdržan? Utvrđujem da je prijedlog jednoglasno prihvaćen sa 133 glasa. Proglašavam da je za potpredsjednika Hrvatskoga sabora izabran gospodin Josip Leko. Čestitam mu na jednoglasnom izboru i želim puno uspjeha u radu. Dajem na glasovanje prijedlog klubova da se za potpredsjednika Hrvatskog sabora izabere gospodin Nenad Stazić. Tko je za? Protiv? Suzdržan? Utvrđujem da je prijedlog jednoglasno prihvaćen sa 133 glasa za. Proglašavam da je za potpredsjednika Hrvatskoga sabora izabran gospodin Nenad Stazić. Čestitam i želim puno uspjeha u radu. Dajem na glasovanje prijedlog klubova da se za potpredsjednika Hrvatskog sabora izabere gospodin Milorad Batinić. Tko je za? Protiv? Suzdržan? Dakle utvrđujem da je prijedlog jednoglasno prihvaćen sa 133 naša glasa i proglašavam da je za potpredsjednika Hrvatskoga sabora izabran gospodin Milorad Batinić. Čestitam i želim puno uspjeha u radu.
Hvala lijepo, gospodine predsjedniče. Kolegice i kolege, na svojoj 1. sjednici Odbor za izbor, imenovanja odlučio je odnosno utvrdio je prijedlog odluke o izboru predsjednika, potpredsjednika i članova Odbora za Ustav, Poslovnik i politički sustav Hrvatskoga sabora. Odbor za Ustav i politički sustav Hrvatskoga sabora biraju se za predsjednika Josip Leko, za potpredsjednika Vladimir Šeks, za članove Tonino Picula, Nenad Stazić, Ivo Jelušić, doktor Gvozden Srećko Flego, magistar Marin Jurjević, Goran Beus Richembergh, doktor Milorad Pupovac, Dragutin Lesar, Ante Kulušić, Franjo Lucić, Branka Jurčev Martinčev.
Hvala. Otvaram raspravu. Nema zainteresiranih. Zaključujem raspravu i dajem na glasovanje prijedlog odbora. Tko je za? Protiv? Suzdržan? Dakle utvrđujem da je jednoglasno sa 132 glasa prihvaćen prijedlog Odbora za izbor, imenovanja i upravne poslove te proglašavam da su u Odbor za Ustav, Poslovnik i politički sustav izabrani: za predsjednika Josip Leko, za potpredsjednika Vladimir Šeks, za članove Tonino Picula, Nenad Stazić, Ivo Jelušić, Gvozden Srećko Flego, Marin Jurjević, Goran Beus Richembergh, Milorad Pupovac, Dragutin Lesar, Ante Kulušić, Franjo Lucić, Branka Juričev Martinčev. Čestitam na izboru i želim puno uspjeha u radu. Prelazimo na 9. točku, a to je 9. Izbor predsjednika, potpredsjednika i članova Odbora za zakonodavstvo Člankom 60. Poslovnika utvrđeno je da Odbor za zakonodavstvo ima predsjednika, potpredsjednika i 11 članova iz reda zastupnika i još 9 članova imenuje se iz reda znanstvenih i stručnih djelatnika. Sad opet molim predsjednika Odbora za izbor, imenovanja i upravne poslove gospodina Šime Lučina da iznese prijedlog. Izvolite.
Hvala lijepo. Na istoj sjednici odbor je utvrdio sljedeći prijedlog: za predsjednicu Ingrid Antičević Marinović, za potpredsjednika magistar Josip Salapić, za članove Vesnu Fabijančić Križanić, Peđu Grbin, Dragica Zgrebec, Tomislav Saucha, Srđan Jurković, Višnja Fortuna, magistar Deneš Šoja, Nikola Buljanić, Stjepan Milinković, Ivan Šantek i Sunčana Glavak.
Hvala lijepo. Otvaram raspravu. Nema zainteresiranih. Zaključujem raspravu. Dajem na glasovanje prijedlog odbora. Tko je za? Protiv? Suzdržan? Utvrđujem da je jednoglasno sa 131 glasom prihvaćen prijedlog Odbora za izbor, imenovanja i upravne poslove. Proglašavam da su u Odbor za zakonodavstvo izabrani: za predsjednicu Ingrid Antičević Marinović, za potpredsjednika Josip Salapić, za članove Vesna Fabijančić Križanić, Peđa Grbin, Dragica Zgrebec, Tomislav Saucha, Srđan Jurković, Višnja Fortuna, Deneš Šoja, Nikola Buljanić, Stjepan Milinković, Ivan Šantek i Sunčana Glavak. Čestitam na izboru i želim puno uspjeha u radu. Prelazimo na 10. točku. 10. Izbor predsjednika, potpredsjednika i članova Odbora za pravosuđe To je izbor predsjednika, potpredsjednika i članova Odbora za pravosuđe. Člankom 74. Poslovnika utvrđeno je da Odbor za pravosuđe ima predsjednika, potpredsjednika i 11 članova iz reda zastupnika, a još 6 članova imenuje se iz reda javnih, znanstvenih i stručnih djelatnika. Molim predsjednika Odbora za izbor i imenovanje i upravne poslove gospodina Lučina da iznese prijedlog.
Na današnjoj sjednici Odbor je utvrdio i Prijedlog odluke o izboru predsjednika, potpredsjednice i članova, članica Odbora za pravosuđe Hrvatskog sabora. U Odbor za pravosuđe Hrvatskog sabora biraju se za predsjednika dr. Josip Kregar, za potpredsjednicu Ana Lovrin, za članove Peđa Grbin, Vesna Fabijančić Križanić, Ingrid Antičević Marinović, Igor Rađenović, Nada Čavlović Smiljanec, Nada Turina Đurić, Davor Ivo Stier, Ante Babić, Ante Kulušić, Ilija Filipović i Ivanka Roksandić.
Hvala lijepa. Otvaram raspravu. Nema zainteresiranih. Zaključujem raspravu i dajem na glasovanje prijedlog odbora. Tko je za? Protiv? Suzdržan? Hvala. Utvrđujem da je jednoglasno sa 132 glasa prihvaćen Prijedlog Odbora za izbor, imenovanje i upravne poslove, te proglašavam da su u Odbor za pravosuđe izabrani za predsjednika Josip Kregar, za potpredsjednicu Ana Lovrin, za članove Peđa Grbin, Vesna Fabijančić Križanić, Ingrid Antičević Marinović, Igor Rađenović, Nada Čavlović Smiljanec, Nada Turina Đurić, Davor Ivo Stier, Ante Babić, Ante Kulušić, Ilija Filipović i Ivanka Roksandić. Čestitam vam na izboru i želim vam puno uspjeha u radu. Gospođe i gospodo zastupnici, iscrpili smo utvrđeni dnevni red i zaključujem prvu sjednicu Hrvatskog sabora. Ali vas molim samo obavijest. Prva obavijest da se Odbor za zakonodavstvo održava u 13,30 u dvorani Jelačić, neki zovu centar. 13,30 također Odbor za Ustav, Poslovnik i politički sustav u dvorani Janka Draškovića. Mislim da je to soba 202. I u 14,30 Odbor za pravosuđe u dvorani Stjepana Radića, soba br. 133. Stjepana Radića. I na klupe ste primili poziv za drugu izvanrednu, još niste primili ali bi trebao svaki čas stići poziv za drugu izvanrednu sjednicu Hrvatskog sabora. I ja predlažem da se ta sjednica održi s početkom u 16,00 sati kako bi se sve moglo obaviti na vrijeme i kvalitetno. A sada stići će svaki čas poziv za sjednicu. Da pričekamo još? Ne trebate čekati, po klupama ćete dobiti, dakle poziv za sjednicu. Trebao je stići, ali evo još nije. Nisu stigli umnožiti. Hvala.